IHL มั่นใจผลงานปีนี้ โตเข้าเป้า หลังออเดอร์ไหลเข้าต่อเนื่อง
IHL มั่นใจผลงานปีนี้ โตเข้าเป้า หลังออเดอร์ผลิตเบาะหนังรถยนต์เข้ามาอย่างต่อเนื่อง ธุรกิจฟอกหนังรองเท้า ธุรกิจผลิตหนังเฟอร์นิเจอร์ ธุรกิจขนมขบเคี้ยวสุนัข ทยอยรับรู้รายได้เพิ่มขึ้น ธุรกิจอาหารเสริมมีการตอบรับที่ดี
IHL มั่นใจผลงานปีนี้ โตเข้าเป้า หลังออเดอร์ผลิตเบาะหนังรถยนต์เข้ามาอย่างต่อเนื่อง ธุรกิจฟอกหนังรองเท้า ธุรกิจผลิตหนังเฟอร์นิเจอร์ ธุรกิจขนมขบเคี้ยวสุนัข ทยอยรับรู้รายได้เพิ่มขึ้น ธุรกิจอาหารเสริมมีการตอบรับที่ดี
21 ธ.ค. 2565

นายองอาจ ดำรงสกุลวงษ์ ประธานกรรมการบริหาร, นายวศิน ดำรงสกุลวงษ์ กรรมการและผู้จัดการทั่วไป บริษัท อินเตอร์ไฮด์ จำกัด (มหาชน) หรือ IHL ร่วมนำเสนอผลการดำเนินงานงวดไตรมาส 3/2565 และแผนการดำเนินธุรกิจของปี 2565 ในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference โดยระบุว่า ผลการดำเนินงานในไตรมาส 4/2565 คาดว่า ยังมีทิศทางที่ดี เนื่องจากมีออเดอร์ผลิตเบาะหนังรถยนต์เข้ามาอย่างต่อเนื่อง รวมถึง กลุ่มธุรกิจใหม่ ทั้งธุรกิจฟอกหนังรองเท้า ธุรกิจผลิตหนังเฟอร์นิเจอร์ ธุรกิจขนมขบเคี้ยวสุนัข เริ่มทยอยรับรู้รายได้เพิ่มขึ้น ส่วนธุรกิจอาหารเสริมแบรนด์ “Chojen” (โชเจน) คอลลาเจน จากหนังวัว ของบริษัท อินเตอร์กรีน จำกัด ซึ่งเป็นบริษัทย่อย มีการตอบรับที่ดี จึงมั่นใจว่า จะช่วยสนับสนุนผลงานปีนี้เติบโตได้ตามเป้าหมายที่วางไว้ได้